28.7.2023
RO
Jurnalul Oficial al Uniunii Europene
L 191/93
ANEXA VI CERINȚE DE ETICHETARE, MARCARE ȘI INFORMARE
Partea A: Informații generale privind bateriile Informațiile de pe eticheta unei baterii cuprind următoarele informații referitoare la baterie: 1.
informații de identificare a fabricantului în conformitate cu articolul 38 alineatul (7);
2.
categoria bateriei și informații de identificare a bateriei în conformitate cu articolul 38 alineatul (6);
3.
locul fabricării (amplasarea geografică a unei unități de producție a bateriilor);
4.
data fabricării (luna și anul);
5.
greutatea;
6.
capacitatea;
7.
compoziția chimică;
8.
substanțele periculoase prezente în baterie, altele decât mercurul, cadmiul sau plumbul;
9.
agentul de stingere utilizabil;
10.
materiile prime critice prezente în baterie a căror concentrație este mai mare de 0,1 % în procente de masă.
Partea B: Simbolul pentru colectarea separată a bateriilor
Partea C: Codul QR Codul QR trebuie să aibă un contrast al culorilor ridicat față de culoarea de fond și o dimensiune ușor de citit de un cititor obișnuit de coduri QR, cum ar fi cele integrate în dispozitivele portabile de comunicare.